Η **Ρόζμαρι Άκερμαν** (γερμανικά: *Rosemarie Ackermann*‎‎, γεννήθηκε 4 Απριλίου 1952) είναι Γερμανίδα πρώην αθλήτρια του άλματος εις ύψος, χρυσή Ολυμπιονίκης το 1976 και η πρώτη γυναίκα που κατάφερε να περάσει πάνω από το όριο των 2 μέτρων στις 26 Αυγούστου του 1977 στο Βερολίνο.

Βιογραφία
---------

Γεννήθηκε ως *Ρόζμαρι Βίτσας* (γερμανικά: *Rosemarie Witschas*‎‎) στη Λόζα (γερμανικά: *Lohsa*‎‎) του Σάτσχεν της (πρώην) Ανατολικής Γερμανίας. Μέλος του επιτυχημένου πολυαθλητικού συλλόγου ΣΚ Κότμπους με το επώνυμο αυτό έλαβε μέρος στους Ολυμπιακούς Αγώνες του Μονάχου το 1972 και κατατάχθηκε 7η, πίσω από την Ούλρικε Μάιφαρτ. Το 1973 αναδείχθηκε πρωταθλήτρια Ανατολικής Γερμανίας για πρώτη φορά τόσο στον κλειστό, όσο και στον ανοικτό στίβο, από τις έξι συνολικά στον ανοικτό στίβο (1973, 1974, 1976, 1977, 1979 and 1980) και 11 συμπεριλαμβανομένων των τίτλων στον κλειστό (1973, 1975, 1976, 1977 και 1980). Το 1974 κατέκτησε τους πρώτους διεθνείς της τίτλους με 1,90 μέτρα στο Ευρωπαϊκό Πρωτάθλημα Κλειστού Στίβου και με άλμα 1,95 μέτρα (σημειώνοντας παγκόσμιο ρεκόρ) στο Ευρωπαϊκό Πρωτάθλημα Στίβου της Ρώμης. Αργότερα την ίδια χρονιά παντρεύτηκε τον αθλητή του χάντμπολ Μάνφρεντ Άκερμαν και το 1976 αναδείχθηκε χρυσή Ολυμπιονίκης στο Μόντρεαλ με επίδοση 1,93 μέτρα.  Μεταξύ 1974 και 1977, ήταν σχεδόν ασυναγώνιστη στο άλμα εις ύψος, μέχρι να τραυματιστεί και να υποβληθεί σε χειρουργική επέμβαση στον Αχίλλειο τένοντα.

Στις 26 Ιουλίου στο Ολυμπιακό Στάδιο του (τότε) Δυτικού Βερολίνου κατέρριψε το παγκόσμιο ρεκόρ με άλμα στα 2,00 μέτρα, έχοντας επιτυχημένες όλες τις πρώτες προσπάθειές της από τα 1,75 μέτρα. Το προηγούμενο ρεκόρ κατείχε ίδια με 1,97 μέτρα. Το ρεκόρ αυτό ήταν το έβδομο στην καριέρα της (μαζί με δύο ισοφαρίσεις), τα περισσότερα στην ιστορία για αθλήτρια μετά τη Γιολάντα Μπάλας. Το επίτευγμα της χάρισε τον τίτλο της Αθλήτριας της Χρονιάς του περιοδικού *Track and Field News*. Στο Ευρωπαϊκό Πρωτάθλημα Στίβου του 1978, βελτίωσε αυτή την επίδοση σε 2,01 μέτρα, αλλά οι πρόωροι πανηγυρισμοί της έκαναν το στρώμα να μετακινηθεί και ο πήχης έπεσε. Αυτό της στοίχισε τον τίτλο μένοντας δεύτερη με 1,99 μέτρα, καθώς η Ιταλίδα Σάρα Σιμεόνι είχε περάσει το ύψος καταρρίπτοντας το παγκόσμιο ρεκόρ. 
Αποχώρησε από τον αθλητισμό μετά την Ολυμπιάδα του 1980 στη Μόσχα, όταν κατετάγη τέταρτη. Ήταν η τελευταία γυναίκα αθλήτρια που πέτυχε παγκόσμιο ρεκόρ και που κατέκτησε χρυσό ολυμπιακό μετάλιο στο άλμα εις ύψος, χρησιμοποιώντας την παλιά τεχνική (στραντλ - *strandl*) αποκαλούμενη και ως «βασίλισσα του στραντλ».

Κατά τη διάρκεια της καριέρας της κατέρριψε πέντε φορές την παγκόσμια επίδοση του αγωνίσματος:

* 1,94 μέτρα : 24 Αυγούστου 1974 στο Ανατολικό Βερολίνο
* 1,95 μ. : 8 Σεπτεμβρίου 1974 στη Ρώμη
* 1,96 μ. : 8 Μαΐου 1976 στη Δρέσδη
* 1,97 μ. : 14 Αυγούστου 1977 στο Ελσίνκι
* 2,00 μ. : 26 Αυγούστου 1977 στο Βερολίνο

Σε προσπάθειά της το 1974
Η αποχώρησή της από την ενεργό δράση ήταν επιλογή της ανεξάρτητα από το αποτέλεσμα των αγώνων. Εργάστηκε αρχικά ως εξειδικευμένη πωλήτρια κλωστοϋφαντουργικών προϊόντων στο Κότμπους και στη συνέχεια ως οικονομολόγος εμπορίου στην Συνομοσπονδία Καταναλωτών των προϊόντων των Συνεταιρισμών στη βιομηχανία υποδημάτων. Από το 1990 εργάστηκε ως βοηθός στο Γραφείο Απασχόλησης στην ίδια πόλη.

Διακρίσεις
----------

* Ευρωπαϊκό Πρωτάθλημα Κλειστού Στίβου 1974 : 1η θέση (1,90 μέτρα)
* Ευρωπαϊκό Πρωτάθλημα Στίβου 1974 : 1η (1,95)
* Ευρωπαϊκό Πρωτάθλημα Κλειστού Στίβου 1975 : 1η (1,92)
* Ευρωπαϊκό Κύπελλο Στίβου 1975 : 1η (1,94)
* Ευρωπαϊκό Πρωτάθλημα Κλειστού Στίβου 1976 : 1η (1,92)
* Ολυμπιακοί Αγώνες 1976 : 1η (1,93)
* Ευρωπαϊκό Κύπελλο Στίβου 1977 : 1η (1,97)
* Παγκόσμιο Κύπελλο Στίβου 1977 : 1η (1,98)
* Ευρωπαϊκό Πρωτάθλημα Στίβου 1978 : 2η (1,99)
* Ευρωπαϊκό Κύπελλο Στίβου 1979 : 1η (1,99)

Παραπομπές
----------

1. 1 2 3  «Die Erste über 2,00 Meter: Rosemarie Ackermann feiert 70. Geburtstag». Ανακτήθηκε στις 8 Αυγούστου 2022.
2. ↑  «Lausitzer Sportschule Cottbus: Chronik». Ανακτήθηκε στις 1 Σεπτεμβρίου 2022.
3. 1 2  «Rosemarie ACKERMANN - East Germany - First woman to high jump 2 meters». Ανακτήθηκε στις 8 Αυγούστου 2022.
4. ↑  «Rosemarie Ackermann». Αρχειοθετήθηκε από το πρωτότυπο στις 8 Αυγούστου 2022. Ανακτήθηκε στις 8 Αυγούστου 2022.
5. ↑  «Rosemarie Ackermann». Ανακτήθηκε στις 8 Αυγούστου 2022.
6. 1 2  «Розмари Аккерман - вечный рекорд «перекидным» стилем». Αρχειοθετήθηκε από το πρωτότυπο στις 8 Αυγούστου 2022. Ανακτήθηκε στις 8 Αυγούστου 2022.
7. ↑  «Ackermann, Rosemarie (1952—)». Ανακτήθηκε στις 8 Αυγούστου 2022.
8. ↑  «Рекорды в прыжках в высоту у женщин». Ανακτήθηκε στις 16 Αυγούστου 2022.
9. ↑  «T&FN'S WORLD WOMEN'S ATHLETES OF THE YEAR». Ανακτήθηκε στις 7 Μαΐου 2022.
10. 1 2  «INTERNATIONAL OLYMPIC COMMITTEE : Rosemarie WITSCHAS-ACKERMANN». Αρχειοθετήθηκε από το πρωτότυπο στις 8 Αυγούστου 2022. Ανακτήθηκε στις 8 Αυγούστου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρόζμαρι Άκερμαν** |

* Rosemarie ACKERMANN

| Βραβεία |
| --- |
| ΠροκάτοχοςΤατιάνα Καζάνκινα | **Αθλήτρια της Χρονιάς στο Στίβο του *Track and Field News***1977 | ΔιάδοχοςΜαρίτα Κοχ |
|

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 124146462697227772244
* GND: 1100359311

 |

 |